CELEX: 32015D2434
Language: el
Date: 2015-12-18 00:00:00
Title: Εκτελεστική απόφαση (ΕΕ) 2015/2434 της Επιτροπής, της 18ης Δεκεμβρίου 2015, για την τροποποίηση της εκτελεστικής απόφασης 2014/237/ΕΕ σχετικά με μέτρα για την πρόληψη της εισαγωγής και της διασποράς στην Ένωση επιβλαβών οργανισμών όσον αφορά ορισμένα φρούτα και λαχανικά προέλευσης Ινδίας [κοινοποιηθείσα υπό τον αριθμό C(2015) 9178]

22.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 334/61
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/2434 ΤΗΣ ΕΠΙΤΡΟΠΉΣ
   της 18ης Δεκεμβρίου 2015
   για την τροποποίηση της εκτελεστικής απόφασης 2014/237/ΕΕ σχετικά με μέτρα για την πρόληψη της εισαγωγής και της διασποράς στην Ένωση επιβλαβών οργανισμών όσον αφορά ορισμένα φρούτα και λαχανικά προέλευσης Ινδίας
   
      
         [κοινοποιηθείσα υπό τον αριθμό C(2015) 9178]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τέταρτη περίοδος,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2014/237/ΕΕ της Επιτροπής (2) απαγορεύει την εισαγωγή από την Ινδία φυτών του είδους Colocasia Schott εκτός από σπόρους και ρίζες, καθώς και φυτών των ειδών Momordica L., Solanum melongena L. και Trichosanthes L. εκτός από σπόρους. Περαιτέρω, σύμφωνα με την εκτελεστική απόφαση 2014/237/ΕΕ, για την εισαγωγή φυτών του είδους Mangifera L., εκτός από τους σπόρους, απαιτείται η λήψη από τις αρχές της Ινδίας κατάλληλων μέτρων που να εξασφαλίζουν ότι οι σχετικές αποστολές είναι απαλλαγμένες από επιβλαβείς οργανισμούς.
            
         
               (2)
            
            
               Η εκτελεστική απόφαση 2014/237/ΕΕ είναι περιορισμένης χρονικής διάρκειας. Λαμβάνοντας υπόψη τον αριθμό των κατασχέσεων λόγω της παρουσίας επιβλαβών οργανισμών σε ένα ευρύ φάσμα φυτών και φυτικών προϊόντων καταγωγής Ινδίας, η Επιτροπή καταλήγει στο συμπέρασμα ότι απαιτούνται περαιτέρω βελτιώσεις του ινδικού συστήματος φυτοϋγειονομικής πιστοποίησης. Κατά συνέπεια, είναι σκόπιμο να παραταθεί η διάρκεια ισχύος της εκτελεστικής απόφασης 2014/237/ΕΕ έως τις 31 Δεκεμβρίου 2016.
            
         
               (3)
            
            
               Ως εκ τούτου, η εκτελεστική απόφαση 2014/237/ΕΕ θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 2 της εκτελεστικής απόφασης 2014/237/ΕΕ αντικαθίσταται από το ακόλουθο κείμενο:
   
      «Άρθρο 2
      Η παρούσα απόφαση παύει να ισχύει στις 31 Δεκεμβρίου 2016.».
   
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Δεκεμβρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική απόφαση 2014/237/ΕΕ της Επιτροπής, της 24ης Απριλίου 2014, σχετικά με μέτρα για την πρόληψη της εισαγωγής και της διασποράς στην Ένωση επιβλαβών οργανισμών όσον αφορά ορισμένα φρούτα και λαχανικά προέλευσης Ινδίας (ΕΕ L 125 της 26.4.2014, σ. 93).